Anarki & Kaos 2

Anarki & Kaos #2 er et samlealbum med norsk punk fra årene 1978 til 1981. Her får vi blant annet gjenhør med Oslo Børs og Kjøtt. Albumet ble utgitt av plateselskapet Voices of Wonder i 2007. Albumet ble reutgitt i 2015 av Rozo Music. Albumet er oppfølgeren til Anarki & Kaos fra 1992.

Om albumet
Det skjedde mye rart i norsk musikkliv fra og med 1978. Sannsynligvis skjedde det mye rart før den tid også, men det var ufrivillig. Etter Pink Dirts "Hey Sir!" eksploderte det av illsinte galninger som til tross for advarsler og løftede pekefingere startet band før de kunne spille, øvde i seks måneder, herjet på den lokale ungdomsklubben, spleiset sammen konfirmasjonspengene og utga singler! Det var ganske uhørt. Plateutgivelser var noe som var forbeholdt de etablerte plateselskapene, men de som jobbet der hadde hverken forståelse eller interesse for det som skjedde i den norske undergrunnen. Anarki & Kaos # 2 tar for seg samme tidsepoke som volum 1, men med et noe bredere fokus. Mens den originale Anarki & Kaos var veldig streng på å dokumentere punk og punkmiljøet, så er det nå mer fokus på selve zeitgeisten. Dette var en tid med gateopptøyer og steinkastning på den ene siden, og som Oslo Børs uttrykker: "bikkjer, skjold og køller" på den andre. Direkte eller indirekte preget dette alle innenfor undergrunnskulturen. Stikkord for råråkk-band på denne tiden er samfunnsengasjerte, norske tekster. Men det blir ikke kjedelig av den grunn, tvertimot. Den lett heseblesende "gjør-det-nå-i-mårrå-er-det-for-sent"-mentaliteten ga resultater som faktisk opphøyer verkene fra flate politiske debattinnlegg til naivistisk kunst.

Sporliste

 * 1) Produkt av 70-åra - Hærverk
 * 2) Hurra (for Norge) - Z-Off
 * 3) Smukke Folks Børn - Oslo Børs
 * 4) Galt et sted - Øresus
 * 5) Landsbygda's Fortapte Sønner - Iscjazz
 * 6) Pond - De Press
 * 7) Asosial - Hjertesvikt A/S
 * 8) Tvangsinnlagt - Anfall
 * 9) Klaus - Hjern & Mental
 * 10) Stumblin' - Børres Kork
 * 11) Rene Hender - The Aller Værste
 * 12) Urbane problemer - Kjøtt
 * 13) Bølle - Fort & Gæli
 * 14) Full kontroll - Feber
 * 15) Uskyldig dømt - Kollaps
 * 16) Berre på jævel - Svartedauen
 * 17) Hva Faen - 1984
 * 18) Jeg har fått nok - Stroyers
 * 19) Babij Jar - Babij Jar
 * 20) Parklåt - Geitost
 * 21) Egertorget - Sunwheels
 * 22) Unge Høyre - Squirms
 * 23) Hound of Hell - Doris Night
 * 24) Punkovisjon (kortfilm fra Tinkern-kollektivet (CD-ROM-spor)

Eksterne lenker

 * Om albumet Platekompaniet